
Narva Kreenholmi staadioni tasuta kasutusse andmine (MTÜ Ida-Virumaa Spordiliit)
1. Asjaolud ja menetluse käik

MTÜ Ida-Virumaa Spordiliit (registrikood 80045596) esitas 28.07.2017. a taotluse Narva Kreenholmi staadioni tasuta kasutamisest alates 03.07.2018. a kl 12.00 kuni 04.07.2018. a kl 18.00. Staadioni kasutamise eesmärk on Ida-Virumaa staadionimaratoni korraldamine. Narva Paemurru Spordikooli juhtkond on taotlusega nõus.
2. Õiguslikud alused
2.1 Vastavalt kohaliku omavalitsuse korralduse seaduse § 30 lõike 1 punktile 2 lahendab ja korraldab linnavalitsus kohaliku elu küsimusi, mis volikogu määruste või otsustega on pandud täitmiseks valitsusele.

2.2 Narva Linnavolikogu 17.03.2005. a määruse nr 14 „Linnavara kasutusse andmise kord” § 7 lõike 2 punkti 3 kohaselt võib linnavalitsuse korraldusega linnavara kasutusse anda tasuta tähtajaga kuni 5 aastat mittetulundusühingutele.

3. Otsus

Anda MTÜ-le Ida-Virumaa Spordiliit (registrikood 80045596) tasuta kasutusse aadressil 26. juuli 4, Narva asuv Narva Kreenholmi staadion alates 03.07.2018. a kl 12.00 kuni 04.07.2018. a kl 18.00 Ida-Virumaa staadionimaratoni korraldamise eesmärgil.
4. Rakendussätted 

4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul                     korralduse teatavakstegemise päevast arvates.

4.2 Korraldus jõustub seadusega sätestatud korras.

